গুজরাতে প্রশিক্ষণ চলাকালীন ভেঙে পড়ল বিমান, মৃত পাইলট

ওয়েবডেস্ক: গুজরাতে ( Gujrat) ভয়ঙ্কর দুর্ঘটনা। প্রশিক্ষণ চলাকালীন ভেঙে পড়ল বিমান (training aircraft crashes) । ঘটনাস্থলেই মৃত্যু হয়েছে পাইলটের (Pilot)। বিমানটি মাটিতে পড়ার পর পরই দাউদাউ করে জ্বলে ওঠে। ঘটনাটি ঘটেছে মঙ্গলবার বেলা সাড়ে ১২টা নাগাদ। গুজরাতের আম্রেলি (Amreli) জেলায় এই ঘটনা ঘটেছে। প্রশিক্ষণরত বিমানটি একটি বেসরকারি সংস্থার ছিল বলে জানা গিয়েছে ৷

পুলিশ সুপার সঞ্জয় খারাত জানিয়েছেন, বিমানটি আম্রেলি শহরের গিরিয়া রোড এলাকায় একটি গাছের সঙ্গে ধাক্কা খায়। এর পর একটি ফাঁকা জায়গায় গিয়ে ভেঙে পড়েই জ্বলে ওঠে বিমানটি। আম্রেলি বিমানবন্দর থেকে যাত্রা শুরু করেছিল বিমানটি ৷ বিমানে চালক একাই ছিলেন ৷ এটি একটি দিল্লির বেসামরিক বিমান সংস্থার বিমান ছিল। প্রশিক্ষণ নেওয়ার জন্য বিমানটিকে ব্যবহার করা হত। দুর্ঘটনার কারণ এখনও স্পষ্ট নয়। পুরো বিষয়টি খতিয়ে দেখা হচ্ছে। দুর্ঘটনার মামল রুজু করে তদন্ত শুরু হয়েছে।

আরও পড়ুন: জঙ্গি হানায় রক্তাক্ত কাশ্মীর, কী বললেন নরেন্দ্র মোদি?

দমকল আধিকারিক এসসি গাধবি জানান, দুর্ঘটনার খবর পেয়েই শাস্ত্রিনগর এলাকা থেকে ঘটনাস্থলে যায় দমকলের চারটি ইঞ্জিন। আগুন যাতে ছড়িয়ে না পড়ে দমকলবাহিনী তৎপরতার সঙ্গে কাজ শুরু করে। কারণ এলাকাটি ঘনবসতিপূর্ণ হওয়ায় আগুন ছড়িয়ে পড়ার ভয় ছিল। আগুন নিয়ন্ত্রণে।

দেখুন অন্য খবর-